Alls nema heimildirnar 5.374 þorskígildislestum og nemur samdráttur í heildarúthlutun milli ára 797 þorskígildislestum . Kristján Þór Júlíussons , sjávarútvegs - og landbúnaðarráðherra , hefur úthlutað almennum byggðakvóta til 45 byggðarlaga í 28 sveitarfélögum fyrir fiskveiðiárið 2019 / 2020 . Alls nema heimildirnar 5.374 þorskígildislestum og nemur samdráttur í heildarúthlutun milli ára 797 þorskígildislestum . Úthlutunin er byggð annars vegar á þeim reglum sem fram koma í 4. gr. reglugerðar nr. 675 / 2019 , um úthlutun byggðakvóta til byggðarlaga á fiskveiðiárinu 2019 / 2020 , og hins vegar talnaupplýsingum frá Fiskistofu um samdrátt í botnfiskafla , botnfiskaflamarki og vinnslu botnfisks og samdrætti í rækju - og skelvinnslu frá fiskveiðiárinu 2009 / 2010 til fiskveiðiársins 2018 / 2019 . „ Fjögur byggðarlög fá úthlutun á grundvelli samdráttar í vinnslu á rækju , sem veidd er hér við land og nemur samanlögð úthlutun til þessara byggðarlaga 630 þorskígildislestum . Eftir landshlutum þá eru helstu breytingar frá úthlutun fiskveiðiársins 2018 / 2019 þær að samdráttur á Austurlandi er 16 þorskígildislestir , aukning á Norðurlandi eystra er 5 þorskígildislestir , samdráttur á Norðurlandi vestra 17 þorskígildislestir á Norðurlandi vestra , aukning á Suðurlandi er 26 þorskígildislestir , samdráttur á Suðurnesjum er 366 þorskígildislestir , samdráttur á Vestfjörðum er 99 þorskígildislestir og samdráttur á Vesturlandi er 330 þorskígildislestir . “